Քաղաքապետարանից առիթի դեպքում ընդգծում են, որ տեղի ունե­ցածը ոչ թե վարձավճարի բարձ­րացում է, այլ փոփոխություն, այ­սինքն՝ մի դեպքում դրա չափն ավե­լացել է, մյուսում՝ նվազել: Նվազման օրինակներ մեզ հայտնի չեն: Նախ­կինում կրթական այդ հաստատություններից որոշներում մեր հար­ցումների ընթացքում էլ վարձավճա­րի նվազման մասին խոսք չկար: «Վարձավճարները թանկացել են, և այդ մասին մենք իմացել ենք երեկ չէ առաջին օրը: Անձամբ ես այդ ժամանակ եմ իմացել: Նախա­պես ուղղակի անձնագրի պատճեն­ներն էին պահանջել, որ ծնողը հաշվառված է Երևանում: Այդ ժամա­նակ ասացին, որ դա քաղաքապետարանից են ուզել, որպեսզի եթե ծնողը այստեղ է հաշվառված, վարձավճարը չթանկանա: Երեկ չէ առաջին օրը ուսուցչի հետ խոսեցի, ասաց, որ թանկացել է: Դա դեռ քիչ է, պետք է երկու ամսվանը նախօրոք վճարել»,- մեզ հետ զրույցում ասաց երկու երեխաների մայր Հռիփսիմե Ավագյանը: Նրա աղջիկները հա­ճախում են Երևանի արվեստի դպ­րոցներից մեկը: Սովորում են դաշ­նամուրի և ջութակի բաժիններում: Հռիփսիմե Ավագյանը նաև հավելեց, որ յուրաքանչյուր ամսվա վարձավճարը պետք է մուծել նա­խորդ ամիս: «Եթե ես երկու երեխա­յի համար յուրաքանչուր ամիս վճա­րում էի 12 հազար դրամ, հիմա պետք է վճարեմ 16 հազար: Գումա­րած դրան, եթե երկու ամսվանը հի­մա նախօրոք պետք է վճարեմ, դա կազմում է 32 հազար: Ես չեմ կար­ծում մեր երկրում այնքան հարուստ են մարդիկ, որ իրենց համար դա էա­կան չլինի»,- նկատեց ծնողը: Վերջինիս համար անհասկանալի է, թե ինչ հիմնավորմամբ է քաղաքապե­տարանը բարձրացրել վարձավճա­րի չափը: Նա նաև զարմանում է, որ փոփոխությունները վերաբերում են ոչ միայն այն երեխաներին, որոնք նոր են ընդունվելու երաժշտական ու արվեստի դպրոցներ, այլ նաև արդեն իսկ սովորողներին: